અદાણી પાવર લિમિટેડે જુદા જુદા કારણો આપીને તેના આઠ વિદ્યુત પ્લાન્ટ બંધ કરી દીધા છે. આ રીતે તેણે ૪૨૯૦ મેગાવોટનું ઉત્પાદન ઘટાડી નાખ્યું છે. અત્યારે તે માત્ર ૩૩૦ મેગાવોટનું એક જ એકમ ચલાવે છે. અદાણી પાવરે વીજ પુરવઠો ઘટાડી નાખ્યો તેને પરિણામે ગુજરાત ઉર્જા વિકાસ નિગમની કંપનીઓએ ગેસ આધારિત પાવર પ્લાન્ટ ચલાવવાની ફરજ પડી રહી છે. ગુજરાત સરકારની આ કંપનીઓએ ૧૫૦૦ મેગાવોટના ગેસ આધારિત પાવર પ્લાન્ટ ચાલુ કરતાં તેમણે વીજ ઉત્પાદનનો યુનિટદીઠ રૃા. ૮થી ૧૦નો ખર્ચ કરવો પડી રહ્યો છે. તેને પરિણામે ગુજરાતના વીજ વપરાશકારોને માથે મોટો ખર્ચ બોજ આવશે.